**Mór Városi Önkormányzat Képviselő-testületének**

**27/2022. (I.26.) határozata**

**állami tulajdonú Mór 2995 hrsz-ú út önkormányzat részére történő ingyenes átruházása tárgyában**

1. Mór Városi Önkormányzat Képviselő-testülete, a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában lévő Mór 2995 helyrajzi számon felvett, kivett saját használatú út megnevezésű, 600 m2 területű ingatlan 1/1 tulajdoni hányadának ingyenes önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 2*.* *pontjában* meghatározott településüzemeltetés feladatainak ellátása érdekében kívánja tulajdonba venni és a helyi közúthálózat részeként felújítani és üzemeltetni.

*Konkrét felhasználási cél meghatározása:*

*A jelenleg szilárd burkolattal nem rendelkező Mór 2995 hrsz-ú belterületi út csatlakozásának kialakítása a Mór 0519 hrsz-ú önkormányzati tulajdonú külterületi úthoz. Mindkét út felújítása martaszfalttal történő burkolással, biztosítva a külterületi ingatlan tulajdonosok részére a külterületi ingatlanok megközelítését.*

*A Mór 2995 hrsz-ú ingatlan természetben jelenleg is közterületként funkcionál, és továbbra is közlekedési célokra használná az önkormányzat, azt felújítaná.*

1. Mór Városi Önkormányzat Képviselő-testülete vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
2. Az igényelt ingatlan nem áll *(örökségvédelmi / természetvédelmi / helyi / Natura 2000)* védettség alatt.
3. A Képviselő-testület felhatalmazza a polgármestert, hogy a Mór 2995 hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
4. A Képviselő-testület felhatalmazza a polgármestert, hogy a Mór 2995 hrsz.-ú ingatlan ingyenes önkormányzati tulajdonba adására vonatkozó megállapodást aláírja.

Határidő: 2022.02.28.

Felelős: polgármester( Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző